Vita:Hongkong

message: A Szerkesztővita:Bandyka lapról áthozva:
Sziam ennek a listának semmi értelme nincs. Hongkong történelme során iszonyatos mennyiségű híres embert produkált, a lista potenciálisan végtelen. Pont annyi értelme van, mint New York vagy Budapest szócikkében felsorolni a híres embereket. Az ilyen listákat kevésbé nagy vagy híres városoknál van értelme csinálni. Mondjuk híres kisvárdaiak listájának van értelme a szócikkben. De ne alkossunk potenciálisan végtelen listákat. Egyébként meg van :Kategória:Hongkongiak. Teemeah   편지  2012. december 8., 19:04 (CET)
A híres hongkongiakról szóló szakaszt a német Wikipédia Hongkongról szóló cikke alapján csináltam. (Hongkong egyébként ott szintén kiemelt cikk.) Ide persze csak azokat a híres hongkongiakat emeltem át, akiknek a magyar Wikipédián is van cikke. Ez a lista egyáltalán nem végtelen, hanem csak 10 névből áll. Ez egyenlőre elfér a cikkben, ha meg mégis csak túl sok híres hongkongink lesz, akkor majd csinálhatunk külön lapot a listának. Úgy gonodlom, a legtöbb olvasónak újdonság (hasznos információ) lesz az, hogy Amanda Lear és a tajvani elnök is Hongkonban születtek. Abban teljesen egyetértünk, hogy pont annyi értelme van a leghíresebb hongkongiakat felsorolni, mint a New York cikkben a a városban született ismert személyeket felsorolni. Úgyhogy ha nem bánod most visszaállítom az általad „fölösleges” felkiáltással törölt szakaszt. További jó szerkesztést! Bandyka vita 2012. december 9., 00:33 (CET)
Attól, hogy valaki Hongkongban született még nem lesz hongkongi. Továbbra is feleslegesnek találom ezt a szakaszt ebben a szócikkben, mert igenis potenciálisan végtelen lista, az pedig, hogy csak az kerül bele, akiről szócikkünk van, megtévesztő, mert úgy tűnhet, mintha csak ez a tíz ember lenne "híres" hongkongi. Azért mert a német cikkben benne van, nekünk nem kötelező követni a példájukat. Teemeah   편지  2012. december 9., 13:34 (CET)
Elismerem, hogy a listán vannak olyanok, akik Hongkongban születtek, de nem sok közük van Hongkonghoz (pl. Amanda Lear) és olyanok is vannak, akik nem Hongkongban születtek, de életük nagy részét ott töltötték (pl. Bruce Lee). Ha tudsz olyan viszonylag tömör kifejezést, ami ezt a komplex gondolatot pontosabban fejezi ki, mint a „hongkongiak”, akkor javítsd ki a címet. Bandyka vita 2012. december 9., 15:51 (CET)
thread_title:  Híres hongkongiak 

message: Próbáltam szerkeszteni, de úgy tűnik, csak a számokat tudnám átírni az adott sablonban. 
A probléma az, hogy a megadott forrás (http://www.weather.gov.hk/cis/normal/1981_2010/normals_e.htm), és így a belőle átvett számok nem a sablonnak megfelelő adatok, hanem az alábbiak:
   Napi maximális hőmérsékletek átlaga  
   Napi középhőmérsékletek átlaga
   Napi minimális hőmérsékletek átlaga
Tehát szó nincs arról, hogy pl. a harmadik sor a "Rekord min. hőmérséklet" lenne, hiszen ebből az következne, hogy 1981 és 2010 között sosem ment 14.5 fok alá a hőmérséklet, ami biztos nem igaz. 
Az éves oszlopban lévő számok sem jók, gondolom, a sablon hozta ki őket, így nem is egyeznek a forrásban megadottakkal. 
Lehet módosítani akár a szoveget, akár az adatokat, de ez a táblázat jelen formájában sajnos nem jó.
thread_title:  Hőmérsékleti adatok